Βαλδουίνος Α΄ της Ιερουσαλήμ

Ο Βαλδουίνος Α΄ της Ιερουσαλήμ (Baudouin Ier de Jerusalem, γύρω στο 1060 - 2 Απριλίου 1118) από τον Οίκο της Φλάνδρας ήταν ένας από τους αρχηγούς της Α΄ Σταυροφορίας και πρώτος βασιλιάς της Ιερουσαλήμ (1100 - 1118). Ήταν ο τρίτος και μικρότερος γιος του Ευστάθιου Β΄ της Βουλώνης και της Ίδας της Λωρραίνης.Jaspert 2006, p. 41.Murray 2000, pp. 158, 239. Τα μεγαλύτερα αδέλφια του ήταν ο Ευστάθιος Γ΄ της Βουλώνης και ο Γοδεφρείδος του Μπουιγιόν. Ο Βαλδουίνος, σαν μικρότερος γιος, προοριζόταν για εκκλησιαστική σταδιοδρομία.Runciman 1989a, p. 146.Murray 2000, pp. 30, 158. Εγκατέλειψε την εκκλησία, όταν νυμφεύτηκε τη Νορμανδή ευγενή Γκολντεχίλδη του Τόσνι και δέχτηκε την κομητεία του Βερντέν (1096). Συμμετείχε στην Α΄ Σταυροφορία με τον αδελφό του Γοδεφρείδο του Μπουγιόν και έγινε κορυφαίος πολέμαρχους.

Ο Βαλδουίνος συμμετείχε το φθινόπωρο του 1097 σε εκστρατεία στην Κιλικία με τον Νορμανδό πρίγκιπα Ταγκρέδο, που προσπάθησε να καταλάβει την Ταρσό, αλλά ο Βαλδουίνος αντέδρασε με αποτέλεσμα να συγκρουστούν. Ο Θεόδωρος Χετάμης προσκάλεσε τον Βαλδουίνο στην Έδεσσα για να πολεμήσει εναντίον των Σελτζούκων, εκμεταλλεύτηκε μία εξέγερση εναντίον του Χετάμη, για να καταλάβει την πόλη και να ιδρύσει το πρώτο Σταυροφορικό κράτος (10 Μαρτίου 1098). Ο χήρος Βαλδουίνος, για να ενισχύσει τη θέση του, νυμφεύτηκε την κόρη Αρμένιου βασιλιά και εξόπλισε με τρόφιμα τους Σταυροφόρους στην πολιορκία της Αντιόχειας. Ο Βαλδουίνος υπερασπίστηκε τρεις εβδομάδες την Έδεσσα από τον κυβερνήτη τής Μοσούλης Κερμπογκά, δεν έφτασε στην Αντιόχεια πριν την κυριεύσουν οι Σταυροφόροι. Όταν ο μεγαλύτερος αδελφός του Γοδεφρείδος, που οι Σταυροφόροι εξέλεξαν κυβερνήτη τους μετά την άλωση των Ιεροσολύμων, πέθανε (1100), ο Λατίνος πατριάρχης Δαγοβέρτος και ο Ταγκρέδος έδωσαν το στέμμα στον θείο τού Ταγκρέδου Βοημούνδο Α΄ της Αντιόχειας. Οι οπαδοί του Γοδεφρείδου εξεγέρθηκαν, και ζήτησαν από τον Βαλδουίνο να διεκδικήσει το στέμμα σαν κληρονόμος του αδελφού του, όταν ένας Μουσουλμάνος κυβερνήτης αιχμαλώτισε τον Βοημούνδο· ο Βαλδουίνος βάδισε στα Ιεροσόλυμα με ελάχιστη αντίσταση. Ο πατριάρχης τον έστεψε βασιλιά της Ιερουσαλήμ στη Βηθλεέμ (25 Δεκεμβρίου 1100).

Ο Βαλδουίνος Α΄ κατέλαβε την Απολλωνία-Αρσούφ και την Καισάρεια (1101), την Άκρα (1104), τη Βηρυτό (1110) και τη Σιδώνα (1111) με τη βοήθεια του στόλου της Γένοβας και της Βενετίας, αλλά οι προσπάθειες να καταλάβει την Ασκελόν και την Τύρο απέτυχαν. Μετά την επιτυχία του στην τρίτη μάχη της Ράμλα (1105), οι Αιγύπτιοι δεν έκαναν νέες επιθέσεις στο βασίλειο των Ιεροσολύμων. Ο Βερτράνδος της Τουλούζης κατέλαβε την Τρίπολη με τη βοήθεια του Βαλδουίνου (1109). Ο Βαλδουίνος Α΄, ως ο πρώτος εστεμμένος μονάρχης στη Λατινική Ανατολή, ζήτησε υποταγή από τους Σταυροφόρους κυβερνήτες, έτσι ο Βερτράνδος και ο Βαλδουίνος Β΄ της Έδεσσας του ορκίστηκαν πίστη. Ο Ταγκρέδος που κυβερνούσε το Πριγκιπάτο της Αντιόχειας, υπάκουσε επίσης, και βοήθησε τον Βαλδουίνο, όταν ο διάδοχος τού Κερμπογκά έκανε επιθέσεις στην Έδεσσα και στην Αντιόχεια στις αρχές της δεκαετίας του 1110. Ανήγειρε πολλά φρούρια ανατολικά του ποταμού Ιορδάνη, για να ελέγξει τα καραβάνια που ταξίδευαν ανάμεσα στη Συρία και την Αίγυπτο· πέθανε σε μια εκστρατεία εναντίον της Αιγύπτου.

Πρώτα χρόνια

Γάμος
Ο Βαλδουίνος σπούδασε ελεύθερες τέχνες και εργάστηκε με μισθό στους Καθεδρικούς ναούς του Καμπραί, της Ρενς και της Λιέγης.Murray 2000, p. 30. Ο Γουλιέλμος της Τύρου αναφέρει ότι σύντομα εγκατέλειψε την εκκλησία για να στεφτεί ιππότης. Ο λόγος σύμφωνα με τον ιστορικό Τζον Φρανς ήταν ότι η Γρηγοριανή Μεταρρύθμιση δεν του έδινε δυνατότητες για μεγάλες διακρίσεις.France 1994, p. 14. Ο Βαλδουίνος παντρεύτηκε τη Νορμανδή ευγενή Γκολντεχίλδη του Τόσνι που η οικογένεια της είχε κτήματα στην Αγγλία και τη Νορμανδία.Murray 2000, p. 203.Murray 2000, p. 31. Το ζεύγος μετά τον γάμο του εγκαταστάθηκε στη Βουλώνη στην αυλή του μεγαλύτερου αδελφού του Βαλδουίνου Ευσταθίου Γ΄ της Βουλώνης.Murray 2000, p. 32. Ο Ευστάθιος και ο Βαλδουίνος πήγαν να βοηθήσουν τον μεσαίο αδελφό τους Γοδεφρείδο του Μπουιγιόν όταν ο Αλβέρτος Γ΄ του Ναμύρ και ο Θεοδώριχος επίσκοπος του Βερντέν συμμάχησαν εναντίον του (1086).Murray 2000, pp. 18, 30.France 1994, p. 45. Ο άτεκνος Γοδεφρείδος δούκας της Κάτω Λωρραίνης (1087) σύμφωνα με τα διατάγματα όρισε διάδοχο τον Βαλδουίνο και του κληροδότησε το μεγαλύτερο μέρος από τους τίτλους και την περιουσία του.Tanner 2003, p. 84.Murray 2000, pp. 21, 32–34.

Ανακήρυξη της Σταυροφορίας

Ο Πάπας Ουρβανός Β΄ ανακήρυξε στο Συμβούλιο του Κλερμόν την Α΄ Σταυροφορία (27 Νοεμβρίου 1095).Lock 2006, p. 20.Barber 2012, p. 4. Ο αδελφός του Γοδεφρείδος έδειξε αμέσως πρόθεση για συμμετοχή, πούλησε ή υποθήκευσε την περιουσία του για να συγκεντρώσει χρήματα.Murray 2000, pp. 38–40. Η κομητεία του Βερντέν υποθηκεύτηκε από τον Ρίτσερ, επίσκοπο του Βερντέν που την παραχώρησε στον Βαλδουίνο.Murray 2000, p. 35. Η υποθήκευση της περιουσίας του Γοδεφρείδου στέρησε από τον Βαλδουίνο τα κληρονομικά του δικαιώματα στην Κάτω Λοθαριγγία που αποφάσισε συμμετοχή στη Σταυροφορία μαζί με τον αδελφό του. Ο μεγαλύτερος αδελφός τους Ευστάθιος Γ΄ της Βουλώνης ενώθηκε μαζί τους. Όπως έγινε γνωστό από ένα γράμμα στον πάπα Ουρβανό Β΄ ο στρατός που συγκέντρωσε ο Πέτρος ο Ερημίτης ξεπερνούσε σε αριθμό τον στρατό που είχαν και τα τρία αδέλφια μαζί.Tanner 2003, p. 85. Ο Βαλδουίνος ξεκίνησε με τον στρατό του αδελφού του (15 Αυγούστου 1096), τον συνόδευσε η σύζυγος του που δήλωσε αποφασισμένη να μην επιστρέψει στην πατρίδα της αν χρειαστεί.Runciman 1989a, p. 147. Οι Σταυροφόροι έφτασαν στα Ουγγρικά σύνορα, ο Γοδεφρείδος άφησε τον Βαλδουίνο στη διοίκηση του στρατού και πήγε να συζητήσει με τον βασιλιά Κολομάν της Ουγγαρίας τις συνθήκες ασφαλούς διάβασης του από τη χώρα.Murray 2000, p. 52. Ο Γοδεφρείδος συμφώνησε να αφήσει ομήρους τον Βαλδουίνο και την Γκολντεχίλδη για να του εγγυηθεί ο Κολομάν την ασφαλή διάβαση του στρατού του.Tyerman 2006, p. 109.Asbridge 2004, p. 95.France 1994, p. 106. Ο Βαλδουίνος και η Γκολντεχίλδη σύντομα ελευθερώθηκαν και ενώθηκαν με τους υπόλοιπους Σταυροφόρους που μπήκαν στα τέλη Νοεμβρίου στη Βυζαντινή Αυτοκρατορία.Lilie 1993, p. 63.

Μετάβαση στην Κωνσταντινούπολη

Οι Σταυροφόροι έφτασαν στην Κωνσταντινούπολη (23 Δεκεμβρίου 1096).Asbridge 2004, p. 104.Tyerman 2006, p. 110. Ο αυτοκράτορας Αλέξιος Α΄ Κομνηνός ζήτησε από τους αρχηγούς της Σταυροφορίας να του δώσουν όρκο πίστης και τους απείλησε να τους εμποδίσει τη διάβαση εάν το αρνηθούν.Runciman 1989a, p. 150. Ο Βαλδουίνος ξεκίνησε τις επιδρομές στα προάστια της Κωνσταντινούπολης και ο Αλέξιος διέκοψε τον αποκλεισμό, έδωσε επίσης τον γιο και διάδοχο του Ιωάννη όμηρο στη φροντίδα του Βαλδουίνου.Murray 2000, p. 53. Οι Σταυροφόροι συνέχισαν να αντιστέκονται στα αιτήματα του αυτοκράτορα και οι Βυζαντινοί εμπόδισαν τον εξοπλισμό τους σε τρόφιμα και προμήθειες. Ο Βαλδουίνος ξεκίνησε πάλι επιδρομές στα προάστια και σκότωσε ή αιχμαλώτισε δεκάδες φρουρούς.Runciman 1989a, pp. 150–151. Οι αρχηγοί της Σταυροφορίας αναγνώρισαν τελικά ότι ήταν αδύναμοι να συγκρουστούν με τον Βυζαντινό αυτοκράτορα και υπέκυψαν στα αιτήματα του.Runciman 1989a, p. 151. Οι αρχηγοί της Σταυροφορίας ανάμεσα τους ο Γοδεφρείδος και ο Βαλδουίνος ορκίστηκαν στον Αλέξιο ότι θα δώσουν στους απεσταλμένους του αυτοκράτορα όλα τα εδάφη που είχαν καταλάβει οι Σελτζούκοι.Barber 2012, pp. 7–8.Murray 2000, p. 63. Οι Σταυροφόροι εγκαταστάθηκαν σε έναν δρόμο ανάμεσα στη Χαλκηδόνα και στη Νικομήδεια, ο Γοδεφρείδος και ο Βαλδουίνος επέστρεψαν στην Κωνσταντινούπολη για να δώσουν όρκο στον Αλέξιο με τους υπόλοιπους αρχηγούς.Runciman 1989a, p. 152. Στην τελετή ένας ιππότης κάθισε στον θρόνο του Βυζαντινού αυτοκράτορα, "ο Βαλδουίνος τον σήκωσε με το χέρι του με τη βία" και του έκανε έντονη παρατήρηση.Anna Comnena: The Alexiad (10.10.), p. 325Runciman 1989a, p. 153.

Τα γεγονότα της Σταυροφορίας

Σύγκρουση με τον Ταγκρέδο

Όταν οι Σταυροφόροι νίκησαν στη μάχη του Δορυλαίουτον Κιλίτζ Αρσλάν Α΄ Σουλτάνο του Ρουμ ο Βαλδουίνος και ο Νορμανδός Ταγκρέδος αποσπάστηκαν από το κύριο σώμα του στρατού.Tyerman 2006, pp. 130–131. Ο Βαλδουίνος και ο Ταγκρέδος προχώρησαν στην Ηράκλεια και στις 15 Αυγούστου ενώθηκαν με τους οπαδούς τους.Tyerman 2006, p. 131. Η μεγάλη πορεία των Σταυροφόρων στην καλοκαιρινή ζέστη έφερε εξάντληση στους ιππότες, τα περισσότερα από τα άλογα τους πέθαναν.Phillips 2010, p. 16. Ο Βαλδουίνος και ο Ταγκρέδος για να εξασφαλίσουν προμήθειες για τον στρατό τους προχώρησαν στην εύφορη πεδιάδα της Κιλικίας.Barber 2012, p. 75. Είχαν ελπίδες ότι θα αποκτήσουν βοήθεια από την Αρμενία γι'αυτό προσέγγισαν έναν Αρμένιο ευγενή τον Μπαγκράτ.Runciman 1989a, p. 197.

Ο Βαλδουίνος και ο Ταγκρέδος είχαν υπό τη διοίκηση του διαφορετικά στρατεύματα. Ο Ταγκρέδος αναχώρησε πρώτος από την Ηράκλεια με 100 - 200 άντρες και ακολούθησε στις 15 Σεπτεμβρίου ο Βαλδουίνος με 300 ιππότες.Runciman 1989a, pp. 197–198.Asbridge 2004, p. 143. Ο Ταγκρέδος έπεισε στις 21 Σεπτεμβρίου τη φρουρά των Σελτζούκων στην Ταρσό να υψώσει τη σημαία του στην ακρόπολη της πόλης προτού φτάσει ο στρατός του. Ο Βαλδουίνος με πλεονέκτημα τον μεγαλύτερο στρατό του ζήτησε την επόμενη μέρα να φύγει από την Ταρσό.Asbridge 2004, p. 144.MacEvitt 2010, p. 56. Οι Τούρκοι αντικατέστησαν τη σημαία του Ταγκρέδου με του Βαλδουίνου, του επέτρεψαν να αποκτήσει πρόσβαση και στους δυο πύργους. Σε λίγο έφτασαν 300 Νορμανδοί ιππότες αλλά ο Βαλδουίνος τους απαγόρευσε την είσοδο, το εκμεταλλεύτηκαν οι Τούρκοι για να τους θανατώσουν τη νύχτα.Runciman 1989a, p. 198.Tyerman 2006, p. 132.Asbridge 2004, p. 145. Οι άντρες του Βαλδουίνου τον κατηγόρησαν για την τύχη των Νορμανδών και έσφαξαν τη φρουρά των Σελτζούκων. Ο Βαλδουίνος από φόβο μήπως τον εκδικηθούν οι άντρες του κατέφυγε σε έναν πύργο και τελικά τους έπεισε για την αθωότητα του. Ο Γκουινέμερ της Βουλώνης έφτασε στην Ταρσό και δήλωση την πίστη του στον Βαλδουίνο που έκρυψε τη φρουρά του στην Ταρσό και συνέχισε την εκστρατεία του.Runciman 1989a, p. 199.France 1994, p. 217. Ο στρατός του Ταγκρέδου κατέλαβε την εύφορη Μοψουεστία, ο Βαλδουίνος έφτασε στην πόλη στις 30 Σεπτεμβρίου.Asbridge 2004, p. 146. Ο ξάδελφος του Ταγκρέδου Ρογήρος του Σαλέρνο ήθελε να εκδικηθεί για τους Νορμανδούς που θανατώθηκαν και αυτό οδήγησε σε σύγκρουση ανάμεσα στον στρατό του Ταγκρέδου και του Βαλδουίνου.MacEvitt 2010, p. 57. Ήταν η πρώτη εμφύλια σύγκρουση των Σταυροφόρων, μετά από μερικούς θανάτους οι δύο αρχηγοί έκλεισαν ειρήνη και ο Βαλδουίνος έφυγε από τη Μοψουεστία.Asbridge 2004, p. 147.

Μετάβαση στην Έδεσσα

Ο Βαλδουίνος ενώθηκε με τον κύριο στρατό στο Καχραμανμαράς αλλά ο Μπαγκράτ τον έπεισε να προχωρήσει σε εκστρατεία κατά μήκος του Ευφράτη σε μια περιοχή που ήταν πυκνά κατοικημένη από Αρμενίους. Τον Βαλδουίνο συνόδευσαν 80 - 100 ιππότες όταν εγκατέλειψε στις 17 Οκτωβρίου το κύριο τμήμα του στρατού του.Lock 2006, p. 22.Runciman 1989a, pp. 200–201. Οι Αρμένιοι έβλεπαν τον Βαλδουίνο ως ελευθερωτή και δυο Αρμένιοι οπλαρχηγοί ο Φερ και ο Νικόσιος ενώθηκαν μαζί του.Runciman 1989a, p. 200.MacEvitt 2010, p. 61. Ο τοπικός πληθυσμός είχε σφαγιαστεί από τους Σελτζούκους, ο φόβος των Σελτζούκων συνδυάστηκε με τις μεγάλες επιτυχίες του Βαλδουίνου.Runciman 1989a, p. 201.Asbridge 2004, p. 150. Κυρίευσε δυο σημαντικά φρούρια το Κιλίς και το Τυρμπεσέλ χωρίς μάχη στα τέλη του 1097, έκανε τον Μπαγκράτ διοικητή του Κιλίς και διόρισε τον Φερ διοικητή του Τυρμπεσέλ.

Ο Αρμένιος κυβερνήτης Θεόδωρος Χετάμης έστειλε τον Αρμένιο επίσκοπο της Έδεσσας με 12 απεσταλμένους στον Βαλδουίνο στις αρχές του 1098 για να του ζητήσουν υποστήριξη από τους Σελτζούκους κυβερνήτες.MacEvitt 2010, p. 65. Η Έδεσσα έπαιξε σημαντικό ρόλο στη χριστιανική ιστορία σαν πρώτη πόλη που στράφηκε στην Ορθοδοξία. Ο Βαλδουίνος πριν αναχωρήσει για την Έδεσσα διέταξε τη σύλληψη του Μπαγκράτ που κατηγορήθηκε από τον Φερ για μυστική συνενόηση με τους Σελτζούκους.Runciman 1989a, p. 204. Ο Μπαγκράτ βασανίστηκε και τελικά δραπέτευσε στον αδελφό του Κογ Βασίλ λόρδο του Ραμπάν και του Καϊσούν. Ο Βαλδουίνος έφυγε από την Έδεσσα αλλά ο εμίρης της Σαμόσατα Μπαλντούκ τον εμπόδισε να διασχίσει τον Ευφράτη.France 1994, p. 132. Η δεύτερη απόπειρα ήταν επιτυχής και ο Βαλδουίνος έφτασε στα μέσα Φεβρουαρίου στην Έδεσσα.Lock 2006, p. 23. Ο Βαλδουίνος δεν είχε στόχο να υπηρετήσει τον Χετάμη ως μισθοφόρος.Asbridge 2004, pp. 150–151.Maalouf 1984, p. 30. Ο λαός της Αρμενικής πόλης πίεσε τον Χετάμη να υιοθετήσει τον Βαλδουίνο με απειλή να εγκαταλείψουν την πόλη.MacEvitt 2010, p. 67. Με ενίσχυση στρατού από την Έδεσσα ο Βαλδουίνος ξεκίνησε επιδρομές σε περιοχές του Μπαλντούκ και τοποθέτησε μια μικρή φρουρά κοντά στη Σαμόσατα.Asbridge 2004, p. 151.
Οι δώδεκα κυβερνήτες της πόλης και οι οπαδοί τους πίεσαν έντονα τον Χετάμη να υιοθετήσει τον Βαλδουίνο σύμφωνα με τα τοπικά έθιμα, ο Χετάμης έφερε τον Βαλδουίνο στο γυμνό στήθος του και τον έντυσε με τα εσώρουχα του με αμοιβαίους όρκους και από τις δυο πλευρές. Ο Θεόδωρος Χετάμης με τη σχέση πατέρα και γιου με τον Βαλδουίνο κάλεσε όλο τον στρατό της πόλης να υπερασπιστεί την Ακρόπολη της Σαμόσατα που ανήκε στην Έδεσσα και είχε καταλάβει ο Τούρκος πρίγκιπας Μπαλντούκ. Σε αντίθεση με τη συντριπτική πλειοψηφία των Αρμενίων που ήταν Μονοφυσίτες ο Χετάμης ασπάστηκε την Ορθόδοξη Εκκλησία.Murray 2000, p. 231.

Κυβερνήτης της Έδεσσας

Ο λαός της Έδεσσας αμέσως μετά την επιστροφή του Βαλδουίνου από εκστρατεία επαναστάτησε εναντίον του Χετάμη πιθανότατα με τη δική του θετική γνώμη.Runciman 1989a, pp. 205–206.MacEvitt 2010, p. 69. Ο Χετάμης δραπέτευσε στην Ακρόπολη, ο Βαλδουίνος υποκρίθηκε ότι πήγε να σώσει τον θετό του πατέρα αλλά στην πραγματικότητα δεν έκανε τίποτα για να εμποδίσει στις 9 Μαρτίου τους εισβολείς να φτάσουν στην Ακρόπολη.Runciman 1989a, p. 206. Ο Χετάμης και η σύζυγος του συνελήφθησαν και θανατώθηκαν. Την επόμενη μέρα ο λαός της πόλης αναγνώρισαν τον Βαλδουίνο νέο κυβερνήτη.MacEvitt 2010, p. 68. Ο Βαλδουίνος διεκδίκησε τον τίτλο του κόμη και δημιούργησε το πρώτο Σταυροφορικό κράτος στην Ανατολή.Tyerman 2006, p. 134. Οι Σελτζούκοι είχαν κυριεύσει την Έδεσσα από τους Βυζαντινούς (1087) αλλά ο Αλέξιος Α΄ Κομνηνός δεν τόλμησε να ζητήσει από τον Βαλδουίνο να του την παραδώσει.Lilie 1993, p. 79. Ο συγγραφέας Μακ Εβίτ σημειώνει ότι οι Αρμένιοι είδαν τη διακυβέρνηση του σαν "αλλαγή αντιβασιλείας από τον ισχυρό Βυζαντινό κυβερνήτη σε Δυτικό".

Η κατοχή της Έδεσσας, του Ραβεντέλ και του Τυρμπεσέλ ενίσχυσε σημαντικά τη θέση και τις προμήθειες του Βαλδουίνου αφού η πολιορκία της Αντιόχειας ξεκίνησε την ίδια εποχή.France 1994, p. 133.France 1994, p. 138. Τα τρία ισχυρά κάστρα εμπόδισαν την προέλαση των Σελτζούκων στη Συρία και την Παλαιστίνη.Runciman 1989a, pp. 202, 206. 
Ο Βαλδουίνος έδειξε μεγάλες διπλωματικές ικανότητες στη διοίκηση της Έδεσσας παρά το ότι η φρουρά της πόλης ήταν μικρή.Tyerman 2006, p. 178. Ο Βαλδουίνος παντρεύτηκε την κόρη ενός Αρμένιου λόρδου και ζήτησε από τους άντρες του να παντρευτούν γυναίκες από την περιοχή.Runciman 1989a, p. 208.Murray 2000, p. 182. Η πλούσια κληρονομιά του Χετάμη του επέτρεψε να έχει πολλούς μισθοφόρους και να ανακαταλάβει τη Σαμόσατα από τον Μπαλντούκ.MacEvitt 2010, p. 64. Ο Βαλδουίνος δέχτηκε την εγκατάσταση του Μπαλντούκ στην Έδεσσα και του πρόσφερε μισθό.Runciman 1989a, p. 210. Η συμφωνία που έκλεισε μαζί του ήταν η πρώτη ανάμεσα σε έναν Σταυροφόρο και σε έναν Μουσουλμάνο κυβερνήτη.France 1994, p. 18. Ο εμίρης Μπαλάκ ιμπν Μπαχρόμ ζήτησε από τον Βαλδουίνο να καταστείλει μια εξέγερση στη Σαρούζ, οι μουσουλμάνοι κάτοικοι πίεσαν τον Μπαλντούκ να διώξει τους Σταυροφόρους. Ο λαός της πόλης σύντομα κατάλαβε ότι δεν μπορούσε να αντισταθεί στους Σταυροφόρους και κάλεσε πίσω τον Βαλδουίνο, ο Μπαλντούκ εκτελέστηκε μετά την άρνηση του να παραδώσει ομήρους στον Βαλδουίνο τη γυναίκα και τα παιδιά του.

Άλωση της Αντιόχειας

Ο Βαλδουίνος παραχώρησε την επικαρπία του Τυρμπεσέλ και του Ραβεντέλ στον αδελφό του Γοδεφρείδο για να εξασφαλίσει τη διαμονή των οπαδών του στην πολιορκία της Αντιόχειας.Asbridge 2004, p. 253.MacEvitt 2010, p. 72. Ο κυβερνήτης της Μοσούλης Κερμπογκά συγκέντρωσε στρατό για να υπερασπιστεί την πόλη. Στην πορεία για την Αντιόχεια ο Κερμπογκά έδειξε ότι δεν επιθυμούσε την κατοχή της Έδεσσας από τους Σταυροφόρους, την πολιόρκησε τρεις βδομάδες αλλά χωρίς αποτέλεσμα.Maalouf 1984, p. 31. Η αργοπορία του έδωσε τη μεγάλη ευκαιρία στους Σταυροφόρους να αλώσουν εύκολα την Αντιόχεια (3 Ιουνίου 1098). Η πρωτεύουσα του νέου Σταυροφορικού κράτους έγινε η Αντιόχεια και πρώτος πρίγκιπας της πόλης ο θείος του Ταγκρέδου Βοημούνδος Α΄ της Αντιόχειας.

Άλωση της Ιερουσαλήμ

Ο Βαλδουίνος ανέβασε σημαντικά τους φόρους και έγινε μισητός στους γηγενείς κατοίκους, αγνόησε την τοπική αριστοκρατία και έδωσε εξουσία σε Σταυροφόρους που μετακινήθηκαν στην Έδεσσα.Runciman 1989a, p. 211. Τον Δεκέμβριο μια δωδεκάδα από Αρμένιους οπλαρχηγούς συνωμότησε εναντίον του. Οι συνωμότες ζήτησαν βοήθεια από το γειτονικό χαλιφάτο των Σελτζουκιδών αλλά ο Βαλδουίνος έμαθε γρήγορα τα σχέδια τους και διέταξε τη σύλληψη τους. Οι δυο ακρωτηριάστηκαν σύμφωνα με τα Βυζαντινά έθιμα οι υπόλοιποι ελευθερώθηκαν αφού πλήρωσαν τεράστια ποσά. Ο Βαλδουίνος παρά τη συνωμοσία συνέχισε να διορίζει Αρμένιους σε υψηλά αξιώματα.

Ο στρατός των Σταυροφόρων κυρίευσε την Ιερουσαλήμ (15 Ιουλίου 1099), σε μια βδομάδα ο Γοδεφρείδος του Μπουιγιόν εξελέγη κυβερνήτης της πόλης αλλά δεν στέφτηκε ποτέ βασιλιάς.Lock 2006, p. 25. Ο Βαλδουίνος αποφάσισε τη συμμετοχή του σε προσκύνημα στα Ιεροσόλυμα και αναχώρησε από την Έδεσσα τον Νοέμβριο. Αργότερα ενώθηκε με προσκυνητές που αναχώρησαν από την Αντιόχεια με τον Βοημούνδο Α΄ και τον παπικό απεσταλμένο Δαγοβέρτο της Πίζας.Runciman 1989a, pp. 302–303. Οι μουσουλμανικές επιθέσεις στον κουρασμένο στρατό έφεραν πολλές απώλειες αλλά οι προσκυνητές έφτασαν στα Ιεροσόλυμα (21 Δεκεμβρίου 1099).Runciman 1989a, p. 303. Σε τέσσερις μέρες ο Δαγοβέρτος εξελέγη νέος Λατίνος πατριάρχης της Ιερουσαλήμ. Ο νέος πατριάρχης επιβεβαίωσε την κατοχή των νέων εδαφών στα δυο αδέλφια Γοδεφρείδο και Βαλδουίνο αλλά ο Βαλδουίνος δεν δέχτηκε κανένα επίσημο αξίωμα και αναχώρησε με τον Βοημούνδο από την πόλη (1 Ιανουαρίου 1100).Murray 2000, p. 84.Runciman 1989a, pp. 305, 317.Runciman 1989a, p. 307. Ο Σελτζούκος κυβερνήτης της Δαμασκού Αμπού Νασρ Σαμς αλ-Μουλούκ Ντουκάκ έστειλε στρατό να τους επιτεθεί αλλά συνετρίβησαν κοντά στην Μπάαλμπεκ, ο Βαλδουίνος επέστρεψε στην Έδεσσα τον Φεβρουάριο.

Θάνατος του Γοδεφρείδου

Ο Γοδεφρείδος πέθανε αιφνίδια (18 Ιουλίου 1100). Ο Αλβέρτος του Αιξ που έζησε στην Α΄ Σταυροφορία αναφέρει ότι απέσπασε όρκους από τον Δαγόβερτο και τους υπόλοιπους Σταυροφόρους ότι "δεν θα δεχτούν κανέναν άλλο διάδοχο παρά μόνο κάποιον από το αίμα του".Albert of Aachen: Historia Ierosolimitana—History of the Journey to Jerusalem (ch. vii.27), p. 523.Murray 2000, p. 91. Ο πιο πιστός οπαδός του Γοδεφρείδου Γουόρνερ του Αιξ ανέλαβε τον έλεγχο της πόλης από τον Πύργο του Δαυίδ.Barber 2012, p. 61. Ο Γουόλτερ πέθανε γρήγορα, στη συνέχεια ο Γκελντεμάρ Καρπενέλ και ο Αρνούλφος του Τσόκ πίεσαν τον Βαλδουίνο να έρθει στα Ιεροσόλυμα. Ο Δαγόβερτος και ο Ταγκρέδος έντονα ενοχλημένοι με τη στέψη του Βαλδουίνου ζήτησαν βοήθεια από τον Βοημούνδο Α΄ της Αντιόχειας. Ο Δαγόβερτος όπως αναφέρει ο Γουλιέλμος της Τύρου τόνιζε σε επιστολή ότι η βασιλεία του Βαλδουίνου θα φέρει "μεγάλη κατάπτωση της εκκλησίας και καταστροφή του χριστιανισμού".

Ο Βοημούνδος αιχμαλωτίστηκε από τον Μαλίκ Γαζί Ντανισμέντ στους λόφους γύρω από τη Μαλάτεια (15 Αυγούστου 1100). Ο Βαλδουίνος πήγε στη Μαλάτεια και παρακαλούσε τρεις μέρες τον Ντανισμέντ να τον ελευθερώσει αλλά χωρίς αποτέλεσμα.Runciman 1989a, p. 322. Ο Αρμένιος λόρδος της Μαλάτειας ορκίστηκε μετά την επιστροφή του πίστη στον Βαλδουίνο που διόρισε 50 ιππότες να υπερασπιστούν την πόλη.

Βασιλιάς της Ιερουσαλήμ

Στέψη

Τα νέα για τον θάνατο του Γοδεφρείδου έφτασαν στην Έδεσσα αμέσως μετά την επιστροφή του Βαλδουίνου από τη Μαλάτεια.Barber 2012, p. 62. Ο εφημέριος του Βαλδουίνου Φούλχερ του Σαρτρ σημειώνει "ο Βαλδουίνος λυπήθηκε πολύ για τον θάνατο του αδελφού του αλλά ευχαριστήθηκε από την κληρονομιά του". Ο Βαλδουίνος πήρε χρυσό και ασήμι από τους υπηκόους του για χρηματοδοτήσει το ταξίδι του και διόρισε τον συγγενή του Βαλδουίνο του Λε Μπούρκ διάδοχο του στην κομητεία του Λε Μπούρκ που του ορκίστηκε πίστη.Tyerman 2006, p. 186.
Ο Βαλδουίνος Α΄ με 200 ιππότες και 300 - 700 πεζούς εγκατέλειψε την Έδεσσα (2 Οκτωβρίου 1100).Maalouf 1984, p. 61. Έμεινε τρεις μέρες στην Αντιόχεια αλλά ο τοπικός πληθυσμός δεν δέχτηκε να διοικήσει το πριγκιπάτο την τριετία που ο Βοημούνδος ήταν αιχμάλωτος. Ο εμίρης της Δαμασκού Ντουκάκ προσπάθησε να τον παγιδεύσει στον στενό δρόμο κοντά στο Νάαρ αλ-Καλμπ. Ο εμίρης της Τρίπολης Φαχρ αλ-Μουλκ τον προειδοποίησε έγκαιρα και ο Βαλδουίνος συνέτριψε τον στρατό της Δαμασκού.Maalouf 1984, p. 63. Ο Ταγκρέδος ειδοποίησε τον Βαλδουίνο να σταματήσει στη Γιάφφα αλλά ο λαός της πόλης δεν τον δέχτηκε.Runciman 1989a, p. 324.

Ο Βαλδουίνος έφτασε στα Ιεροσόλυμα (9 Νοεμβρίου 1100).Murray 2000, p. 94. Ο Δαγόβερτος αποσύρθηκε στο Όρος Σιών, ο λαός της πόλης τον δέχτηκε έξω από τα τείχη και τον συνόδευσε στον Ναό του Παναγίου Τάφου.Runciman 1989a, p. 325. Ο ιστορικός Αλβέρτος του Αιξ σε σποραδικές αναφορές γράφει ότι ο Βαλδουίνος δέχτηκε τον τίτλο του πρίγκιπα.Murray 2000, p. 95. Ο Βαλδουίνος ξεκίνησε τις επιδρομές αρχικά στα περίχωρα της Ασκελόν που είχαν στην κατοχή τους οι Αιγύπτιοι και κατόπιν έκανε εκστρατεία να τιμωρήσει τους ληστές στις σπηλιές κοντά στα Ιεροσόλυμα. Ακολούθησε νέα επιδρομή κατά μήκος του Ιορδάνη πριν επιστρέψει στα Ιεροσόλυμα (21 Δεκεμβρίου 1100). 
Ο Βαλδουίνος συμφιλιώθηκε με τον Δαγόβερτο που δέχτηκε να τον στέψει βασιλιά.MacEvitt 2010, p. 117. Η τελετή έγινε στη Βασιλική της Γεννήσεως την ημέρα των Χριστουγέννων.Murray 2000, p. 96. Ο Βαλδουίνος στα έγγραφα καταγράφεται ως "Βασιλεύς" ή "Βασιλεύς και Προστάτης". Σε ένα διάταγμα που έκανε για μια δωρεά (1104) καταγράφεται "Βαλδουίνος, βασιλεύς της Ιουδαίας και της Ιερουσαλήμ και Προστάτης του Παναγίου Τάφου του Κυρίου μας Ιησού Χριστού".Murray 2000, p. 73. Σε όλα τα διατάγματα εμφανίζεται νόμιμος διάδοχος του Γοδεφρείδου.

Πρώτες επιτυχίες

Ο Γκελντεμάρ Καρπενέλ υπέβαλε αίτημα στη Χάιφα τονίζοντας ότι ο Ταγκρέδος έκανε παράνομη κατάσχεση στην πόλη.Barber 2012, p. 65. Ο Βαλδουίνος κάλεσε τον Ταγκρέδο στα Ιεροσόλυμα αλλά αρνήθηκε να τον αναγνωρίσει νόμιμο μονάρχη, συναντήθηκαν σε ένα ποτάμι κοντά στη Γιάφφα αλλά πάλι χωρίς αποτέλεσμα. Η σύγκρουση σταμάτησε όταν ο Ταγκρέδος κλήθηκε στην Αντιόχεια να διοικήσει το πριγκιπάτο στο όνομα του Βοημούνδου. Ο Βοημούνδος πριν αναχωρήσει για την Αντιόχεια απαρνήθηκε όλα τα εδάφη του στην Παλαιστίνη τα οποία θα μπορούσαν να του παραχωρηθούν σαν δώρο αν έφευγε από την Αντιόχεια τους επόμενους 15 μήνες. Ο Βαλδουίνος έδωσε τη Χάιφα στον Γκελντεμάρ και τη Γαλιλαία στον Ούγο του Φωκαμπέργκ.

Τον Μάρτιο του 1101 έφτασε στα Ιεροσόλυμα ο νέος παπικός απεσταλμένος Μαυρίκιος του Πόρτο.Barber 2012, p. 73. Ο Βαλδουίνος κατηγόρησε τον Δαγόβερτο για προδοσία και έπεισε τον Μαυρίκιο να τον καθαιρέσει (15 Απριλίου 1101). Ο Δαγόβερτος δωροδόκησε τον Βαλδουίνο με 300 μπεζάντια για να πείσει τον Μαυρίκιο να τον επαναφέρει. Οι πόλεις κατά μήκος της ακτής Αρσούφ, Καισάρεια, Άκρα και Τύρος που ήταν ακόμα υπό Αιγυπτιακή κυριαρχία, έστειλαν δώρα στον ΒαλδουίνοRunciman 1989b, p. 72..
Η μεγάλη ανάγκη του Βαλδουίνου για χρήματα τον οδήγησε σε συμμαχία με τους Γενουάτες, η συμφωνία είχε τον όρο να μπορούν οι Γενουάτες να λεηλατήσουν τις πόλεις που θα καταλάμβανε ο Βαλδουίνος με τη βοήθεια τους. Επιτέθηκε πρώτα στην Αρσούφ που παραδόθηκε χωρίς αντίσταση στις 29 Απριλίου, εγγυήθηκε ένα ασφαλές πέρασμα των κατοίκων στην Ασκελόν.Barber 2012, p. 67. Η Αιγυπτιακή φρουρά της Καισάρειας αντιστάθηκε αλλά η πόλη έπεσε (17 Μαΐου 1101). Οι στρατιώτες του Βαλδουίνου τη λεηλάτησαν άγρια σφάζοντας όλους τους ενήλικους άντρες και πολλές γυναίκες.Barber 2012, p. 69. Ο Βαλδουίνος παραχώρησε στους Γενουάτες από έναν δρόμο σε κάθε πόλη.

Πρώτη μάχη της Ράμλα

Την εποχή που ο Βαλδουίνος και οι Γενοβέζοι πολιορκούσαν την Καισάρεια ο βεζίρης της Αιγύπτου Μαλίκ αλ-Αφντάλ συγκέντρωσε μυστικά στρατό στην Ασκελόν. Ο Βαλδουίνος μετακίνησε στρατό στη γειτονική Γιάφφα και εξόπλισε τη Ράμλα για να αποτρέψει κάθε επίθεση εναντίον της Ιερουσαλήμ. Ζήτησε χρήματα από τον Δαγόβερτο για να καλύψει τα έξοδα της άμυνας αλλά ο πατριάρχης του αρνήθηκε. Ακολούθησε έντονη σύγκρουση μεταξύ τους παρουσία του παπικού απεσταλμένου, ο Δαγόβερτος είπε "δεν θα τον αφήσω εγώ να κάνει την ιερή εκκλησία υποτελή του".Albert of Aachen: Historia Ierosolimitana—History of the Journey to Jerusalem (ch. vii.60)Runciman 1989b, p. 82. Ο παπικός απεσταλμένος έπεισε τελικά τον Δαγόβερτο να "κρατήσει τριάντα στρατιώτες με χρηματική εγγύηση" αλλά ο πατριάρχης δεν κράτησε ούτε αυτή την υπόσχεση.Albert of Aachen: Historia Ierosolimitana—History of the Journey to Jerusalem (ch. vii.61)

Ο στρατός των Αιγυπτίων πλησίασε τη Ράμλα στις αρχές Σεπτεμβρίου αλλά ο μικρότερος και περισσότερο εξοπλισμένος στρατός των Σταυροφόρων επιτέθηκε πρώτος τα χαράματα της 7ης Σεπτεμβρίου.Runciman 1989b, p. 75. Στην πρώτη φάση της μάχης τα τρία από τα πέντε Σταυροφορικά σώματα διαλύθηκαν αλλά ο Βαλδουίνος μπόρεσε έξυπνα να συγκεντρώσει τους υπόλοιπους και να αιφνιδιάσει τους Αιγύπτιους με νέα επίθεση.Runciman 1989b, pp. 74–75. Μετά από μικρή αντίσταση οι Αιγύπτιοι δραπέτευσαν πανικόβλητοι, οι Σταυροφόροι τους καταδίωξαν μέχρι την Ασκελόν.Barber 2012, p. 70. Ο Ρογήρος Α΄ της Απουλίας έστειλε ένα χρηματικό ποσό στον Δαγόβερτο με το οποίο ο Βαλδουίνος θα μπορούσε να εξοπλίσει τους Σταυροφόρους αλλά ο πατριάρχης το έκανε ολόκληρο κατάσχεση.Barber 2012, pp. 73–74. Ο Βαλδουίνος όταν το έμαθε το ανέφερε εξοργισμένος στον παπικό απεσταλμένο στις αρχές του 1101 και του ζήτησε να καθαιρέσει τον Δαγόβερτο ο οποίος δραπέτευσε στην Αντιόχεια με τον Ταγκρέδο.Lock 2006, p. 27.Barber 2012, p. 74. Μετά τη φυγή του Δαγόβερτου ο Βαλδουίνος εκμεταλλεύτηκε τον άδειο πατριαρχικό θρόνο με το πλούσιο θησαυροφυλάκιο του εξ'ολοκλήρου.

Δεύτερη μάχη της Ράμλα

Ο Στέφανος Β΄ του Μπλουά, ο Ούγος ΣΤ΄ του Λουζινιάν και άλλοι που επέζησαν από τη Σταυροφορία την προηγούμενη χρονιά συγκεντρώθηκαν στην Ιερουσαλήμ για να γιορτάσουν το Πάσχα του 1102.Runciman 1989b, p. 76. Αμέσως μετά ισχυρός Αιγυπτιακός στρατός με 20.000 άντρες επιτέθηκε στο βασίλειο. Ο Βαλδουίνος αγνοώντας τις κακές προειδοποιήσεις κινήθηκε εναντίον τους στις 17 Μαΐου με 500 ιππείς και πολλούς νέους Σταυροφόρους.Runciman 1989b, pp. 76–77. Ακολούθησε η δεύτερη μάχη της Ράμλα, αυτή τη φορά οι μεγάλοι νικητές ήταν οι Αιγύπτιοι και ανάγκασαν τον Βαλδουίνο να δραπετεύσει στη Ράμλα. Ο Βαλδουίνος δραπέτευσε από το φρούριο πριν οι Αιγύπτιοι ξεκινήσουν την πολιορκία αλλά το μεγαλύτερο τμήμα του στρατού του σφαγιάστηκε.Runciman 1989b, p. 78. Αρχικά πήγε στην Αρσούφ και στη συνέχεια ένας Άγγλος πειρατής τον μετέφερε στη Γιάφα ενώ ο στρατός των Αιγυπτίων είχε κλείσει όλες τις εξόδους. Πήγε στη συνέχεια στα Ιεροσόλυμα, συγκέντρωσε στρατό και επέστρεψε στη Γιάφα με περισσότερους από 100 ιππείς.Runciman 1989b, p. 79. Οι Αιγύπτιοι σταμάτησαν την πολιορκία μόνο όταν έφτασε ένας μεγάλος στόλος από Άγγλους, Γάλλους και Γερμανούς προσκυνητές στις 27 Μαΐου.Runciman 1989b, pp. 79–80. Ο Βαλδουίνος είχε ζητήσει με επιστολή από τον αυτοκράτορα Αλέξιο Κομνηνό να μην τους εμποδίσει.Lilie 1993, pp. 65–66. Στην πολιορκία της Γιάφας ο Βαλδουίνος έστειλε απεσταλμένους στην Αντιόχεια και την Έδεσσα να ζητήσουν βοήθεια από τον Ταγκρέδο και τον Βαλδουίνο Β΄ αλλά έφτασαν μετά τη φυγή των Αιγυπτίων. Ο Ταγκρέδος πίεσε τον νέο παπικό απεσταλμένο να επαναφέρει τον Δαγόβερτο αλλά ο Βαλδουίνος τον έπεισε να συζητήσει το θέμα με τους ιερείς της πόλης.Runciman 1989b, p. 83. Οι ιερείς ομόφωνα δήλωσαν ότι ο Δαγόβερτος ήταν σε ακραίο βαθμό διχαστικός, προκαλούσε εμφύλιους πολέμους και είχε καταχραστεί την εκκλησιαστική εξουσία, ο παπικός απεσταλμένος ανέβασε στη θέση του πατριάρχη έναν νέο ευσεβή άντρα τον Εβρεμάρ.Murray 2000, p. 195.Runciman 1989b, pp. 83–84.

Τρίτη μάχη της Ράμλα

Ο Βαλδουίνος ξεκίνησε τον Απρίλιο του 1103 την πολιορκία της Άκρας και ένας Αιγυπτιακός στόλος ήρθε να υπερασπιστεί την πόλη.Runciman 1989b, p. 87.Barber 2012, p. 68. Επιτέθηκε σε ληστές στο Όρος Κάμηλος αλλά τραυματίστηκε βαριά και έγινε καλά στο τέλος του χρόνου. Τον Απρίλιο του 1104 ήρθε στη Χάιφα νέος στόλος Γενοβέζων και ο Βαλδουίνος συμφώνησε με τους αρχηγούς του να ξεκινήσουν την πολιορκία της Άκρας.Runciman 1989b, p. 88.Lock 2006, p. 28. Η πόλη παραδόθηκε (26 Μαΐου 1104) αφού ο Βαλδουίνος εγγυήθηκε την ασφάλεια όσων μετακινήθηκαν στην Ασκελόν αλλά οι Γενοβέζοι λεηλάτησαν και δολοφόνησαν τους πλούσιους μετανάστες.Maalouf 1984, p. 68.Barber 2012, pp. 68–69. Ο Βαλδουίνος ήθελε να τιμωρήσει τους Γενοβέζους αλλά μεσολάβησε ο πατριάρχης και τους συμφιλίωσε, με τη συμφωνία οι Γενοβέζοι κράτησαν το ένα τρίτο της πόλης. Η Άκρα ήταν ένα λιμάνι στρατηγικής σημασίας για το εμπόριο ανάμεσα στη Συρία και την Ευρώπη και παρείχε σημαντικά έσοδα στον Βαλδουίνο.Maalouf 1984, p. 67. Ο θάνατος του Αμπού Νασρ Σαμς αλ-Μουλούκ Ντουκάκ (14 Ιουνίου 1104) έφερε νέες συγκρούσεις στη Δαμασκό. Ο αντιβασιλιάς Τογκτεκίν έγινε κυβερνήτης αλλά συνάντησε ισχυρή αντίσταση, ο Βαλδουίνος Α΄ υποσχέθηκε να υποστηρίξει τον Ιρτάς μικρότερο αδελφό του Ντουκάκ.Runciman 1989b, p. 89. Η επέμβαση του έφερε νέα προσέγγιση ανάμεσα στον Σουνίτη Τογκτεκίν και στον Σιίτη Αλ-Αφντάλ.Barber 2012, p. 71. Οι Αιγύπτιοι επιτέθηκαν στο βασίλειο από τον νότο και Σύριοι τοξότες από τα δυτικά, ο Βαλδουίνος Α΄ συγκέντρωσε τον μεγαλύτερο στρατό από την αρχή της βασιλείας του. Με αίτημα του πατριάρχη ο Βαλδουίνος έδειξε τον Τίμιο Σταυρό στους στρατιώτες του για να τους ενισχύσει το ηθικό. Ακολούθησε η τρίτη μάχη της Ράμλα στις 27 Αυγούστου στην οποία Σύριοι και Αιγύπτιοι γνώρισαν συντριπτική ήττα.Runciman 1989b, p. 90.

Οι Αιγύπτιοι δεν έκαναν άλλες εκστρατείες στα Ιεροσόλυμα αλλά οι επιδρομές τους στις νότιες ακτές συνεχίστηκαν. Σκότωσαν εκατοντάδες προσκυνητές κοντά στη Γιάφα και νίκησαν τον κυβερνήτη της πόλης τον Οκτώβριο του 1106 όταν ο Βαλδουίνος πολεμούσε στη Γαλιλαία με τους Σύριους. Την επόμενη χρονιά οι Αιγύπτιοι επιτέθηκαν στη Χεβρώνα αλλά ο Βαλδουίνος τους ανάγκασε να διακόψουν την πολιορκία, οι Αιγυπτιακές επιδρομές δεν εμπόδισαν τον Βαλδουίνο να συνεχίσει την επεκτατική του πολιτική.Runciman 1989b, p. 91. Στις αρχές του 1106 κάλεσε τον κυβερνήτη της Σιδώνας να πληρώσει έναν μεγάλο φόρο για διετή ανακωχή. Την επόμενη χρονιά ξεκίνησε επιδρομή στην Υπεριορδανία και κατέστρεψαν ένα κάστρο που είχαν πρόσφατα δημιουργήσει οι Σύριοι για να ελέγξουν τα καραβάνια.Tibble 1989, p. 29. Το Ιούλιο του 1108 πολιόρκησε τη Σιδώνα με Ιταλούς τυχοδιώκτες αλλά η άφιξη Αιγυπτιακού στόλου και Τούρκων ιππέων τον ανάγκασαν να φύγει. Στα τέλη του 1108 έκλεισε δεκαετή ανακωχή με τον Τόγκτεκιν, πήρε σαν αντάλλαγμα το ένα τρίτο των εσόδων από τις βόρειες περιοχές του Υπεριορδανία.Runciman 1989b, p. 96.

Τελευταία χρόνια

Κατάκτηση της Τρίπολης και της Βηρυτού

Ο Βερτράνδος της Τουλούζης ήρθε στη Συρία να διεκδικήσει τα εδάφη του πατέρα του, ο Ραϋμόνδος Δ΄ της Τουλούζης είχε κατακτήσει όλη την περιοχή γύρω από την Τρίπολη.Barber 2012, p. 91. Ο ξάδελφος του Βερτράνδου Γουλιέλμος Β΄ Ιορδάνης που κυβερνούσε από την εποχή που πέθανε ο Ραϋμόνδος αρνήθηκε να την παραχωρήσει. Ο Βερτράνδος ζήτησε τη βοήθεια του Βαλδουίνου ενώ ο Ιορδάνης στηρίχτηκε στον Ταγκρέδο. Ο Ταγκρέδος οργίστηκε με τον Βαλδουίνο Β΄ της Έδεσσας επειδή αρνήθηκε να εγκαταλείψει την Τυρμπεσέλ.Barber 2012, p. 84.Lock 2006, p. 30. Ο Βαλδουίνος Α΄ συγκάλεσε συνέλευση για να λύσει τις διαφορές.Barber 2012, pp. 91–92.Barber 2012, p. 92. Ο Βερτράνδος και ο Ιορδάνης δεν ήταν υποτελείς του γι'αυτό ο Βαλδουίνος υποχρεώθηκε να τους καλέσει στο όρος Πιλγκρίμ κοντά στην Τρίπολη στο όνομα "της εκκλησίας της Ιερουσαλήμ". Τον Ιούνιο του 1109 ο Ταγκρέδος συμφώνησε στη Συνέλευση να εγκαταλείψει την Τυρμπεσέλ, σε αντάλλαγμα πήρε τα παλιά του εδάφη στην Ιερουσαλήμ όπως τη Χάιφα, τη Γαλιλαία και τον Ναό του Κυρίου.Lock 2006, p. 31. Τα υπόλοιπα εδάφη πέρασαν στον έλεγχο του Βαλδουίνου.Tibble 1989, p. 12.

Τα εδάφη του Ραϋμόνδου Δ΄ μοιράστηκαν ανάμεσα στον Βερτράνδο και στον Ιορδάνη, ο Βερτράνδος ορκίστηκε υποτέλεια στον Βαλδουίνο και ο Ιορδάνης στον Ταγκρέδο.
Οι αρχηγοί των Σταυροφόρων ενώθηκαν για να ολοκληρώσουν την κατάκτηση της Τρίπολης. Ο Αιγύπτιος κυβερνήτης Σαράφ-αντ-Νταουλάχ πρότεινε να παραδώσει την πόλη αν του επιτρέψουν να δραπετεύσει με ασφάλεια.Runciman 1989b, p. 69. Ο Βαλδουίνος το δέχτηκε αλλά δεν μπόρεσε να εμποδίσει τους Γενουάτες να προχωρήσουν σε νέες δολοφονίες.Maalouf 1984, p. 80. Τα δύο τρίτα της πόλης δόθηκαν στον Βερτράνδο της Τουλούζης που έδωσε ξανά όρκο πίστης στον Βαλδουίνο. Ο Βαλδουίνος κατέλαβε τη Βηρυτό (13 Μαΐου 1110) με τη βοήθεια του Βερτράνδου και στόλου των Γενουατών.Barber 2012, p. 93. Δεν μπόρεσε να εμποδίσει ξανά τους Γενουάτες να προχωρήσουν σε νέες σφαγές στον τοπικό πληθυσμό.Runciman 1989b, p. 92.Maalouf 1984, p. 81.

Κατάκτηση της Σιδώνας

Ο στρατηγός της Μοσούλης Μαουντάντ και οι σύμμαχοι του επιτέθηκαν στην κομητεία της Έδεσσας την εποχή της πολιορκίας της Βηρυτού.Runciman 1989b, pp. 115–116. Μετά την πτώση της Βηρυτού ο Βαλδουίνος και ο Βερτράνδος πήγαν στην Έδεσσα να αντιμετωπίσουν τους εισβολείς.Runciman 1989b, p. 116. Ο Βαλδουίνος Β΄ της Έδεσσας κατηγόρησε τον Ταγκρέδο ότι κάλεσε τους εισβολείς, ο Βαλδουίνος Α΄ του ζήτησε να έρθει μαζί τους αλλιώς θα τον κηρύξει εχθρό του χριστιανισμού, ο Ταγκρέδος υπάκουσε. Το επεισόδιο ενίσχυσε σημαντικά την εξουσία του Βαλδουίνου στην Έδεσσα.Lilie 1993, p. 81. Οι Σταυροφόροι κατόπιν καταδίωξαν τον Μαουντάντ αλλά οι φήμες ότι οι Μουσουλμάνοι επιτέθηκαν στην Αντιόχεια και στα Ιεροσόλυμα τους ανάγκασαν να εγκαταλείψουν την εκστρατεία.Runciman 1989b, p. 117. Ο Βαλδουίνος πρότεινε να μεταφερθούν οι Αρμένιοι χριστιανοί χωρικοί με ασφάλεια στα δυτικά του Ευφράτη επειδή οι Σελτζούκοι έκαναν συχνά επιδρομές στις ανατολικές περιοχές. Όταν συγκεντρώθηκαν οι χωρικοί σε ένα βαπόρι στο ποτάμι ο Μαουντάντ έκανε αιφνίδια επιδρομή και σκότωσε πολλούς από αυτούς.

Ο Σιγούρδος ο Σταυροφόρος ο πρώτος βασιλιάς που επισκέφτηκε το βασίλειο των Ιεροσολύμων στρατοπέδευσε στην Άκρα. Ο Βαλδουίνος συμμάχησε μαζί του και τον Οκτώβριο του 1110 πολιόρκησαν τη Σιδώνα. Ο Αιγυπτιακός στόλος λεηλάτησε τους Νορβηγούς αλλά με τη βοήθεια στόλου που έστειλε ο δόγης της Βενετίας Ορντελάφο Φαλέιρο η πόλη παραδόθηκε (5 Δεκεμβρίου 1110). Ο Βαλδουίνος χάρισε τη ζωή των κατοίκων πολλοί μετακινήθηκαν στην Τύρο και τη Δαμασκό. Την επόμενη χρονιά πήγε στην Ασκελόν για να πολιορκήσει τον Αιγύπτιο κυβερνήτη της πόλης.Maalouf 1984, p. 88. Ο Σάμς-αλ-Χαλιμά του υποσχέθηκε να πληρώσει 70.000 δηνάρια και να επιτρέψει τους Σταυροφόρους να φτάσουν στην Ακρόπολη αλλά ο πληθυσμός της πόλης εξεγέρθηκε και έσφαξε τον Χαλιμά και τους Σταυροφόρους.Hillenbrand 2000, p. 82.

Πολιορκία της Τύρου

Ο Μαουντάντ ξεκίνησε νέα εκστρατεία τον Αύγουστο εναντίον των Σταυροφόρων, με αίτημα του Ταγκρέδου ο Βαλδουίνος συγκέντρωσε στρατό στη Σαϊζάρ.Runciman 1989b, p. 122. Ο Βερτράνδος της Τρίπολης, ο Βαλδουίνος Β΄ της Έδεσσας και οι Αρμένιοι κυβερνήτες συγκεντρώθηκαν στη Μοσούλη το φθινόπωρο για να τον αντιμετωπίσουν.Runciman 1989b, p. 123. Ο Βαλδουίνος αμέσως μετά επιτέθηκε σε ένα καραβάνι που μετέφερε στη Δαμασκό προμήθειες των υψηλών αξιωματούχων της Τύρου και το λεηλάτησε.Runciman 1989b, p. 93. Στα τέλη του Νοεμβρίου ξεκίνησε την πολιορκία της Τύρου αν και δεν είχε στόλο. Την περίοδο της πολιορκίας έφτασε στην πόλη μια Βυζαντινή αποστολή, του πρότειναν να συμμαχήσουν εναντίον του Ταγκρέδου και να τον βοηθήσουν στην πολιορκία.Lilie 1993, p. 86. Ο Αιγύπτιος κυβερνήτης της Τύρου κάλεσε τον στρατηγό Τογκτεκίν να τον υπερασπιστεί από τους πολιορκητές.Runciman 1989b, pp. 93–94. Ο Τογκτεκίν ανάγκασε τον Βαλδουίνο να εγκαταλείψει την πολιορκία και να επιστρέψει στην Άκρα τον Απρίλιο του 1112.Runciman 1989b, p. 94.

Ανέγερση κάστρων

Ο Βαλδουίνος Α΄ έκανε το καλοκαίρι του 1113 νέα επιδρομή εναντίον της Δαμασκού.Runciman 1989b, p. 126. Ο Μαουντάντ και ο εμίρης των Ορτοκιδών Αγιάζ ήρθαν εναντίον των Σταυροφόρων να υποστηρίξουν τον Τογκτεκίν.Lock 2006, p. 32. Ο Βαλδουίνος συνετρίβη στη μάχη του Αλ-Σαννάμπρα (13 Ιουνίου 1113) και ζήτησε βοήθεια από τους νέους βασιλείς της Τρίπολης και της Αντιόχειας Πονς της Τρίπολης και Ρογήρο του Σαλέρνο. Ο Τογκτεκίν, ο Μαουντάντ και ο Αγιάζ επιτέθηκαν στη Γαλιλαία αλλά δεν ρίσκαραν να επιτεθούν στην Τιβεριάδα μετά την άφιξη του στρατού από την Τρίπολη και την Αντιόχεια.Runciman 1989b, pp. 126–127 Ο Τογκτεκίν και ο Μαουντάντ επέστρεψαν στη Δαμασκό, στα τέλη Σεπτεμβρίου ένας Ασασίνος δολοφόνησε τον Μαουντάντ.Tyerman 2006, p. 203. Την άνοιξη του 1115 ο Σελτζούκος σουλτάνος Μωάμεθ Α΄ Τάπαρ έστειλε μεγάλο στρατό στη βόρεια Συρία.Maalouf 1984, p. 87. Σε μια προσπάθεια να εξασφαλίσει την κυριαρχία του στην περιοχή ο Τογκτεκίν συμμάχησε με τους Σταυροφόρους, μετά τη συμμαχία ο Σελτζούκος σουλτάνος οπισθοχώρησε χωρίς μάχη. Με την πίεση των βόρειων περιοχών ο Βαλδουίνος ήρθε σε συνεννόηση με τους Αιγύπτιους που πλησίαζαν τα Ιεροσόλυμα (1113) και έκαναν μια νέα επίθεση στη Γιάφα (1115). Ο Βαλδουίνος έκανε νέα εκστρατεία κατά μήκος του Ιορδάνη και το φθινόπωρο του 1115 οικοδόμησε το κάστρο του Μόντρεαλ.Lock 2006, p. 33.Runciman 1989b, p. 98. Την επόμενη χρονιά επέστρεψε στην περιοχή και βάδισε μέχρι την Άκαμπα στην Ερυθρά Θάλασσα.Barber 2012, p. 105. Ο τοπικός πληθυσμός δραπέτευσε από την πόλη, ο Βαλδουίνος ανήγειρε κάστρα σε ένα κοντινό νησί και τοποθέτησε από μια φρουρά σε κάθε ένα. Τα τρία ισχυρά κάστρα Μόντρεαλ, Εϊλάτ και Γκρέι μπορούσαν να ελέγξουν τη διαδρομή στα καραβάνια ανάμεσα στην Αίγυπτο και τη Συρία. Ο Βαλδουίνος μπορούσε επιπλέον να ελέγξει τις κινήσεις του Αιγυπτιακού στρατού. Ο Βαλδουίνος μετέβη από την Ερυθρά Θάλασσα στην Τύρο, οικοδόμησε το κάστρο του Σκανδέλιου που εμπόδιζε την είσοδο στο εσωτερικό της πόλης.Runciman 1989b, pp. 98–99.Tibble 1989, p. 52.

Το τέλος του

Ο Βαλδουίνος αρρώστησε βαριά στα τέλη του 1116, έκανε τη διαθήκη του πιστεύοντας ότι θα πεθάνει αλλά στις αρχές της επόμενης χρονιάς ανάρρωσε.Barber 2012, p. 115. Έκανε τον Μάρτιο του 1118 νέα εκστρατεία στην Αίγυπτο για να ενισχύσει τα σύνορα του στον νότο.Barber 2012, p. 116. Κυρίευσε το Φαράμα στο Δέλτα του Νείλου, οι κάτοικοι έφυγαν πανικόβλητοι από την πόλη όταν έφτασε ο στρατός του.Murray 2000, p. 117.Hillenbrand 2000, p. 52. Ο Μουσουλμάνος ιστορικός του 12ου αιώνα Ίμπν Ζαφίρ γράφει ότι κατέστρεψε όλα τα τζαμιά της πόλης.Hillenbrand 2000, pp. 45, 77. Οι οπαδοί του ζήτησαν από τον Βαλδουίνο να μπει στο Κάιρο αλλά η παλιά πληγή του 1103 άνοιξε απότομα και πέθανε.Murray 2000, p. 118. Ο νεκρός Βαλδουίνος μεταφέρθηκε στα σύνορα στο Αρίς. Στο νεκροκρέβατο του όρισε διάδοχο του τον μεγαλύτερο αδελφό του Ευστάθιο Γ΄ της Βουλώνης, σε περίπτωση που αρνείτο τον θρόνο πρότεινε αντικαταστάτη τον Βαλδουίνο Β΄ της Έδεσσας ή "οποιονδήποτε άλλο χριστιανό βασιλιά μπορούσε να υπερασπιστεί τις εκκλησίες".Murray 2000, pp. 118–119. Ο Βαλδουίνος Α΄ πέθανε στις 2 Απριλίου 1118. Ο μάγειρας του Άντ σύμφωνα με την τελευταία επιθυμία του αφαίρεσε τα εντόσθια του, το σώμα του διατηρήθηκε σε αλάτι επειδή ήθελε να γίνει η ταφή του στον Πανάγιο Τάφο.Barber 2012, p. 117. Η ταφή του έγινε πέντε μέρες αργότερα, την Κυριακή των Βαΐων στο παρεκκλήσι του Κάλβαρι δίπλα από τον αδελφό του Γοδεφρείδο.

Συμπεράσματα

Ιστορικές αναφορές

Ο Φούλχερ του Σαρτρ περιγράφει τον Βαλδουίνο "προστάτη και ισχυρό, το δεξί του χέρι ήταν ο τρόμος των εχθρών του".Tyerman 2006, p. 202. Ο Μουσουλμάνος ιστορικός Αλί ίμπν αλ-Αθιρ που ολοκλήρωσε το χρονικό του έναν αιώνα μετά τον θάνατο του πιστεύει ότι ο ίδιος ξεκίνησε την Α΄ Σταυροφορία. Ο Αλί ίμπν αλ-Αθιρ παρουσιάζοντας μια συνάντηση ανάμεσα στον Βαλδουίνο και τον Ρογήρο Α΄ της Σικελίας πιστεύει ότι ο Βαλδουίνος ήθελε να κατακτήσει την Ιφρικίγια αλλά ο Ρογήρος Α΄ της Σικελίας του είπε να κατακτήσει τα Ιεροσόλυμα. Ο ιστορικός σημειώνει ότι ο Βαλδουίνος σαν ένας από τους αρχηγούς της Α΄ Σταυροφορίας ήταν "ικανός, φιλόδοξος, πιστός στους στόχους του και έκοβε ότι τον διαχώριζε".Asbridge 2004, p. 62. Ο ιστορικός Κρίστοφερ Τιέρμαν (γεν. το 1953) περιγράφει τον Βαλδουίνο σαν ικανό στρατηγό και έξυπνο πολιτικό που "ίδρυσε ένα σταθερό βασίλειο με καθορισμένα σύνορα".Tyerman 2006, pp. 202–203. Ο Αμίν Μααλούφ με τη σειρά του γράφει ότι ο Βαλδουίνος ήταν "αρχιτέκτονας της εκστρατείας" στους Αγίους Τόπους από τους Σταυροφόρους.Maalouf 1984, p. 64. Ο Μααλούφ επίσης γράφει ότι οι επιτυχίες του Βαλδουίνου "τεμάχισαν τον Αραβικό κόσμο" και έκαναν τους Σταυροφόρους "ισχυρή δύναμη". Τα πρώτα διατάγματα του Βαλδουίνου εκδόθηκαν στις αρχές της δεκαετίας του 1100 αλλά η ίδρυση της Καγκελαρίας καθυστέρησε πολλά χρόνια, τα πρώτα βασιλικά έγγραφα συντάχθηκαν με κληρικούς από τη Λοθαριγγία.Murray 2000, p. 168. Ο πρώτος Καγκελάριος που διορίστηκε Παγκάν (1115) ήρθε στους Αγίους Τόπους με τη συνοδεία της τρίτης συζύγου του Βαλδουίνου Α΄ Αδελαΐδας ντελ Βάστο.Murray 2000, p. 218.

Γάμοι

Η πρώτη σύζυγος του Βαλδουίνου ήταν η Γκολντεχίλδη, κόρη του Ραούλ Β΄ του Τόσνι και της Ισαβέλας του Μονφόρ-λ΄Αμωρί. Η Γκολντεχίλδη απεβίωσε στην Α΄ Σταυροφορία γύρω στις 15 Οκτωβρίου 1097 στη Γερμανίκεια της Καππαδοκίας. Ο ιστορικός Μ. Μπάρμπερ (γεν. το 1943) αναφέρει ότι ο θάνατός της "ήταν αποφασιστικό γεγονός, που έπεισε τον Βαλδουίνο Α΄ να αναζητήσει ένα βασίλειο στην Ανατολή".Barber 2012, p. 16. Οι ιστορικοί Στήβεν Ράνσιμαν και Κρίστοφερ Μακ Έβιτ γράφουν ότι είχαν αποκτήσει παιδιά, αλλά αυτά δεν ζούσαν όταν πέθανε η μητέρα τους.Runciman 1989a, pp. 200–201 Ο ιστορικός Άλαν Β. Μάρεϊ γράφει ότι δεν είχαν αποκτήσει κανένα παιδί και ότι ο Ράνσιμαν μετέφρασε λανθασμένα τον Γουλιέλμο της Τύρου· εννοούσε σαν "οικογένεια" το νοικοκυριό του και όχι τα παιδιά του.

Το όνομα και η οικογένεια της δεύτερης συζύγου του είναι άγνωστα. Οι σύγχρονοι ιστορικοί την καταγράφουν ως Άρντα της Αρμενίας και σχετίζουν τον πατέρα της με τον Θόρος του Μαράς.Phillips 2010, p. 50. Ο Βαλδουίνος Α΄ τη νυμφεύτηκε το καλοκαίρι του 1098· ο πατέρας της του υποσχέθηκε σαν προίκα 60.000 βυζαντινά (i.e. χρυσά νομίσματα) και όλα τα εδάφη του, αλλά τελικά ο Βαλδουίνος Α΄ πήρε μόνο 7.000.Runciman 1989a, pp. 208–209. Ο δεύτερος γάμος του παρέμεινε άτεκνος.Runciman 1989a, p. 209. Ο Βαλδουίνος Α΄ την έστειλε εξορία στη μονή της Αγίας Άννας στα Ιεροσόλυμα πριν το 1109, αλλά η ίδια μετέβηε στην Κωνσταντινούπολη. Αν και χώρισαν, ο γάμος τους δεν ακυρώθηκε επίσημα.Barber 2012, p. 114.

Η τρίτη σύζυγος του Βαλδουίνου Α΄, η Αδελαΐδα ντελ Βάστο ήταν η πλούσια χήρα του Ρογήρου Α΄ της Σικελίας.Barber 2012, p. 113. Ο πρώτος της σύζυγος απεβίωσε (1102) και η ίδια ήταν επίτροπος τού γιου της Ρογήρου Β΄ μέχρι την ενηλικίωσή του (1111). Όταν τη νυμφεύτηκε ο Βαλδουίνος Α΄, η Αδελαΐδα ήταν πάνω από 40 ετών (1112). Ο Γουλιέλμος της Τύρου αναφέρει, ότι τη νυμφεύτηκε χάρη του πλούτου της, αφού της υποσχέθηκε ότι θα ανακηρύξει τον γιο της διάδοχό του στα Ιεροσόλυμα. Τον Αύγουστο του 1113 ο Βαλδουίνος Α΄ στρατοπέδευσε στην Παλαιστίνη με εκατοντάδες στρατιώτες και με την πλούσια περιουσία της.[207] Ο γάμος του Ρογήρου Α΄ με την Αδελαΐδα ήταν άκυρος, επειδή ζούσε η προηγούμενη σύζυγός του και δεν είχαν χωρίσει επίσημα.Phillips 2010, p. 51. Μετά τη σοβαρή ασθένεια που πέρασε ο Βαλδουίνος Α΄ στα τέλη του 1116, δέχθηκε να χωρίσει την Αδελαΐδα, που αναχώρησε για τη Σικελία (25 Απριλίου 1117). Ο γιος της Ρογήρος Β΄ οργίστηκε σε τέτοιο βαθμό, που δεν βοήθησε ποτέ το βασίλειο της Ιερουσαλήμ, όσο ζούσε.

Συνοψίζοντας τους γάμους του Βαλδουίνου Α΄, ο ιστορικός Τζόναθαν Φίλιπς (γεν. το 1965) καταλήγει στο συμπέρασμα ότι νυμφεύτηκε "για πολιτικούς και οικονομικούς λόγους". Οι ιστορικοί Χανς Έμπερχαρντ Μάιερ (γεν. το 1932), Κρίστοφερ Τίερμαν (γεν. το 1953) και Μάλκολμ Μπάρμπερ (γεν. το 1943) συγκλίνουν ομόφωνα, ότι ο Βαλδουίνος Α΄ ήταν πιθανώς ομοφυλόφιλος. Ο Τιέρμαν μάλιστα γράφει ότι ο βασιλιάς είχε ερωμένο έναν εκχριστιανισμένο Μουσουλμάνο, που τον πρόδωσε στην πολιορκία της Σιδώνας: πρότεινε στους υπερασπιστές της πόλης να θανατώσουν τον βασιλιά, αλλά ένας χριστιανός τον προειδοποίησε έγκαιρα.Runciman 1989b, pp. 92–93.

Πρόγονοι

Παραπομπές


Πηγές

Albert of Aachen: Historia Ierosolimitana—History of the Journey to Jerusalem (Edited and translated by Susan B. Edgington) (2007). Oxford University Press. 
Anna Comnena: The Alexiad (Translated by E. R. A. Sewter) (1969). Penguin Books.
Asbridge, Thomas (2004). The First Crusade: A New History: The Roots of Conflict between Christianity and Islam. Oxford University Press. 
Barber, Malcolm (2012). The Crusader States. Yale University Press.
France, John (1994). Victory in the East: A military history of the First Crusade. Cambridge University Press.
Hillenbrand, Carole (2000). The Crusades: Islamic Perspectives. Routledge.
Jaspert, Nikolas (2006). The Crusades. Routledge. 
Lilie, Ralph-Johannes (1993). Byzantium and the Crusader States 1096-1204. Oxford University Press. 
Lock, Peter (2006). The Routledge Companion to the Crusades. Routledge. 
Maalouf, Amin (1984). The Crusades Through Arab Eyes. 
MacEvitt, Christopher (2010). The Crusades and the Christian World of the East: Rough Tolerance. University of Pennsylvania Press. 
Murray, Alan V. (2000). The Crusader Kingdom of Jerusalem: A Dynastic History, 1099–1125. Prosopographica et Geneologica. 
Phillips, Jonathan (2010). Holy Warriors: A Modern History of the Crusades. Vintage Books.
Runciman, Steven (1989a). A History of the Crusades, Volume I: The First Crusade and the Foundations of the Kingdom of Jerusalem. Cambridge University Press. 
Runciman, Steven (1989b). A History of the Crusades, Volume II: The Kingdom of Jerusalem and the Frankish East, 1100-1187. Cambridge University Press. 
Tanner, Heather J. (2003). "In His Brother's Shadow: The Crusading Career and Reputation of Eustace III of Boulogne". In Semaan, Khalil I. The Crusades: Other Experiences, Alternate Perspectives: Selected Proceedings from the 32nd Annual CEMERS Conference. Global Academic Publishing. 
Tibble, Steven (1989). Monarchy and Lordships in the Latin Kingdom of Jerusalem, 1099-1291. Clarendon Press. 
Tyerman, Christopher (2006). God's War: A New History of the Crusades. The Belknap Press of Harvard University Press.

|-

Κατηγορία:Βασιλείς της Ιερουσαλήμ
Κατηγορία:Γάλλοι Σταυροφόροι
Κατηγορία:Κόμητες της Έδεσσας